Γιαζίντ Γ΄

Ο Γιαζίντ ιμπν αλ-Ουαλίντ ιμπν Άμπντ αλ-Μαλίκ ή Γιαζίντ Γ΄ (701 - 3 Οκτωβρίου 744) γιος του Ουαλίντ Α΄ ήταν ο 12ος Χαλίφης στο Χαλιφάτο των Ομεϋαδών για έξι μήνες. 

Πρώτα χρόνια

Ο πατέρας του είχε πολλούς γιους, σύμφωνα με τον Αλ-Γιακουμπί 16 και σύμφωνα με τον Αλ-Ταμπαρί 19.Biesterfeldt & Günther 2018, σσ. 1001–1002Hinds 1990, σ. 219 Ο παππούς του ήταν ο Αμπντ αλ-Μαλίκ ιμπν Μαρουάν. Η μητέρα του ήταν μια επιφανής πριγκίπισσα από την Περσία που είχε δοθεί ως παλλακίδα στον Ουαλίντ Α΄, καταγόταν από τον βασιλιά της Περσίας Περόζη Γ΄.Tabari, 243
Την εποχή που κυβερνούσε το Χαλιφάτο ο ξάδελφος του Ουαλίντ Β΄ ο Γιαζίντ τον κατηγόρησε ευθέως για ανηθικότητα και για διακρίσεις ανάμεσα σε Άραβες Μουσουλμάνους και σε Μουσουλμάνους που δεν ήταν Άραβες. Τον Γιαζίντ υποστήριζαν περισσότερο οι "πιστοί στην ελεύθερη βούληση του ανθρώπου", μαζί τους μετέβη στην Δαμασκό και καθαίρεσε τον Ουαλίντ Β΄.von Ess, "Kadar", Encyclopedia of Islam 2nd EdTheophilus. Quoted Robert Hoyland, Seeing Islam as Others Saw It (Darwin Press, 1998), 660 Σύμφωνα με την αφήγηση του Γιαζίντ Γ΄ έστειλε τον ξάδελφο του Άμπντ αλ-Αζίζ ιμπν αλ-Χατζάζ να τον συναντήσει στο Αλ-Μπαχρά, τον προσκάλεσε να συγκαλέσουν μια "Σούρα" για να συζητήσουν το μέλλον του Χαλιφάτου. Ο Αλ-Ουαλίντ Β΄ απέρριψε όλες τις προτάσεις και επιτέθηκε στην αποστολή με αποτέλεσμα την θανάτωση του.Patricia Crone, God's Caliph (Cambridge University Press, 1986), 127 Με την άνοδο του ο Γιαζίντ Γ΄ φυλάκισε τους δύο γιους του Ουαλίντ Β΄ που είχε ορίσει ο πατέρας τους ως κληρονόμους.Theophilus and Muslim sources apud Hoyland, 660-661God's Caliph 124-5 

Χαλίφης

Με την άνοδο του στο Χαλιφάτο ο Γιαζίντ Γ΄ ισχυρίστηκε ότι επαναστάτησε για χάρη της "Βίβλου του Αλλάχ" και της "Σούννας του Προφήτη", η προϋπόθεση ήταν ότι δεν θα εκμεταλλεύονται οι ισχυροί τους αδύναμους. Η βασική του υπόσχεση ήταν "να μην ασχοληθεί με οικοδομικές εργασίες, να μην σπαταλήσει άλλα χρήματα σε οικοδομικές εργασίες και να μην μεταφέρει χρήματα από την άλλη επαρχία στην άλλη". Οι άλλες υποσχέσεις του ήταν "να μην κρατήσει στρατεύματα στην μάχη για πολύ καιρό", να "μην υπερφορολογήσει τους Ζιμμήδες, θα αποφύγει τις διακρίσεις του στις πληρωμές και θα τις κάνει εγκαίρως". Στο τέλος υποσχέθηκε ότι αν δεν κατορθώσει να εκπληρώσει τις υποσχέσεις του θα υποβάλει την παραίτηση του.God's Caliph, 68, 107 Ο Ταμπαρί τον καταγράφει ως "Γιαζίντ ο μειωμένος" χάρη στο γεγονός ότι ελάττωσε τις στρατιωτικές δαπάνες κατά 10% ενώ ο προκάτοχος του είχε υποσχεθεί αύξηση.Philip Khuri Hitti, 478 Σύμφωνα με την Ισλαμική λαϊκή παράδοση ο Γιαζίντ Γ΄ πήγαινε στην αγορά ο ίδιος.David Cook, Studies in Muslim Apocalyptic, 350: appendix I, III, 12 a Η πόλη του Χομς αρνήθηκε να δηλώσει την πίστη απέναντι του, ακολούθησαν πολλά άλλα κινήματα αντιφρονούντων.1234 Chronicle apud Hoyland, 661 Ο ξάδελφος του και κυβερνήτης της Αρμενίας μελλοντικός Μαρουάν Β΄ υποστήριζε τον Ουαλίντ Β΄, μόλις έμαθε την δολοφονία του έφτασε στο Ιράκ να εκδικηθεί αλλά τελικά συμφιλιώθηκε με τον Γιαζίντ Γ΄.Theophilus apud Hoyland, 661 Ο Γιαζίντ Γ΄ αντικατέστησε στην διοίκηση του Ιράκ τον Γιουσούφ Ιμπν Ουμάρ Αλ-Τακάφι με τον Μανσούρ ιμπν Τζουμχούρ, σε επιστολή του προτρέπει τους κατοίκους του Ιράκ να δηλώσουν πίστη στον νέο τους διοικητή.God's Caliph, 126f Ο Γιουσούφ Ιμπν Ουμάρ Αλ-Τακάφι φυλακίστηκε και στην συνέχεια δολοφονήθηκε από τον γιο του Καλίντ ιμπν Αμπνταλλάχ αλ-Κουαρσί ο οποίος ήθελε να εκδικηθεί την δολοφονία του πατέρα του. Μετά από μια διακυβέρνηση περίπου έξι μηνών αρρώστησε από όγκο στον εγκέφαλο και πέθανε στις 3/4 Οκτωβρίου 744, ως διάδοχο του όρισε τον αδελφό του Ιμπραήμ ιμπν αλ-Ουαλίντ.

Παραπομπές

Πηγές

al-Tabari, Muhammad ibn Jarir (1989). The Waning of the Umayyad Caliphate. History. Τομ. 26. Translated by Hillenbrand, Carole. Albany: SUNY.
Biesterfeldt, Hinrich; Günther, Sebastian (2018). The Works of Ibn Wāḍiḥ al-Yaʿqūbī (Volume 3): An English Translation. Leiden: Brill. 
Glubb, John (1963). The Empire of the Arabs. London: Hodder and Stoughton.
Hinds, Martin, ed. (1990). The History of al-Ṭabarī, Volume XXIII: The Zenith of the Marwānid House: The Last Years of ʿAbd al-Malik and the Caliphate of al-Walīd, A.D. 700–715/A.H. 81–95. SUNY Series in Near Eastern Studies. Albany, New York: State University of New York Press. 

Κατηγορία:8ος αιώνας
Κατηγορία:Ομεϋάδες χαλίφηδες